রাষ্ট্রপতিরসচিবালয়
ভারতের রাষ্ট্রপতি সুরিনাম-এ ভারতীয়দের আগমনের ১৫০ বছর পূর্তি উদযাপন উপলক্ষে সাংস্কৃতিক উৎসব প্রত্যক্ষ করলেন
নয়াদিল্লি, ৬ জুন, ২০২৩
ভারতের রাষ্ট্রপতি শ্রীমতী দ্রৌপদী মুর্মু সুরিনাম-এর রাষ্ট্রপতি চন্দ্রিকা প্রসাদ সান্তোকি-র সঙ্গে একত্রে গতকাল সুরিনাম-এ ভারতীয়দের আগমনের ১৫০ বছর পূর্তি উদযাপন উপলক্ষে পারামারিবো-তে আয়োজিত সাংস্কৃতিক উৎসব প্রত্যক্ষ করেন।
পারামারিবো-র ইন্ডিপেন্ডেন্স স্কোয়ারে আয়োজিত সমাবেশে ভাষণ দিতে গিয়ে রাষ্ট্রপতি মুর্মু বলেন, ভারতীয়দের সুরিনাম-এ আগমনের ১৫০ বছর পূর্তির যে অনুষ্ঠান আমরা আজ উদযাপন করছি তা সুরিনাম-এর ইতিহাসে এক গুরুত্বপূর্ণ মাইলফলক। ১৮৭৩ সালের এই দিন ভারতীয়দের প্রথম দল সুরিনাম-এর উপকূলে ‘লাল্লারুখ’ জাহাজে করে এসে পৌঁছন যা এ দেশের ইতিহাসে এক নতুন অধ্যায়ের সূচনা করে।
রাষ্ট্রপতি বলেন, বহু সংস্কৃতির সমাজ ব্যবস্থা এবং সম্ভাবনাময় দেশ হিসেবে সুরিনাম বিভিন্ন সম্প্রদায়ের মানুষকে এখানে বসতি স্থাপন করতে স্বাগত জানায়। এযাবৎকাল ধরে বিবিধ সম্প্রদায়ের মানুষ একই দেশের একই পরিবারের অঙ্গ হয়ে ওঠেন। এই ঐক্য ও অন্তর্ভক্তিমূলক চেতনা গড়ে তোলার কাজে সুরিনাম-এর মানুষের দায়বদ্ধতার প্রশংসা করেন ভারতের রাষ্ট্রপতি।
বিরাট ভৌগোলিক দূরত্ব এবং সময়ের ব্যবধান ও সাংস্কৃতিক বৈচিত্র্য সত্ত্বে প্রবাসী ভারতীয়রা তাঁদের শিকড়ের প্রতি সন্নিবিষ্ট থেকে গেছেন দেখে সন্তোষ প্রকাশ করেন শ্রীমতী দ্রৌপদী মুর্মু। তিনি বলেন যে ভারতীয় সম্প্রদায় সুরিনাম-এর সমাজের সঙ্গে অঙ্গাঙ্গিভাবে কেবল জড়িতই নন, ভারত ও সুরিনাম-এর মধ্যে সহযোগিতার বাতাবরণকে ঘনিষ্ঠতর করার লক্ষ্যেও এক গুরুত্বপূর্ণ স্তম্ভস্বরূপ।
রাষ্ট্রপতি বলেন, সুরিনাম যখন তার পূর্বজদের ঐতিহ্য এবং ভারতের সঙ্গে সম্পর্কের উদযাপন করছে, সেই মুহূর্তে দাঁড়িয়ে ভারত সুরিনাম-এর সঙ্গে সৌহার্দ্য ও সম্পর্কে সূত্রে যুক্ত। ভারতের ভৌগোলিক পরিমণ্ডল থেকে যেসব ভারতীয়রা এসে সুরিনাম-এ বাস করতে শুরু করেন, তাঁদের চতুর্থ প্রজন্ম থেকে ষষ্ঠ প্রজন্ম পর্যন্ত যে ওসিআই কার্ড ভারত সরকার প্রদান করে থাকে, তার বৈধতা বাড়ানোর সরকারের সিদ্ধান্তের কথা শ্রীমতী মুর্মু জানান। তিনি বলেন, এই ওসিআই কার্ড ভারতের সঙ্গে ১৫০ বছরের সুপ্রাচীন সম্পর্কের এক গুরুত্বপূর্ণ সংযোগ হিসেবে দেখা যেতে পারে। তিনি প্রবাসী ভারতীয়দের দেশের সঙ্গে সম্পর্ক বজায় রাখার আহ্বান জানান।
এর আগে দিনের শুরুতে রাষ্ট্রপতি বাবা এবং মাই স্মারক স্তম্ভে শ্রদ্ধা অর্পণ করেন। এটিই সুরিনাম-এ পা রাখা প্রথম ভারতীয় পুরুষ ও নারী স্মরণে নির্মিত। তিনি মামা স্রনন স্মৃতিসৌধে শ্রদ্ধার্পণ করেন। মামা স্রনন, অর্থাৎ পাঁচ সন্তানকে নিয়ে মা সুরিনাম দাঁড়িয়ে রয়েছে, এই স্মৃতিসৌধ তাকেই তুলে ধরে। পরম যত্ন ও ভালোবাসার সঙ্গে পাঁচটি এই এই জাতিসত্ত্বাকে সুরিনাম লালনপালন করে চলেছে।
রাষ্ট্রপতির প্রাসাদে এক অনুষ্ঠানে শ্রীমতী দ্রৌপদি মুর্মুকে সুরিনাম-এর সর্বোচ্চ নাগরিক সম্মান ‘গ্র্যান্ড অর্ডার অফ দ্য চেন অফ দ্য ইয়েলো স্টার’ সম্মানে ভূষিত করেন সুরিনাম-এর রাষ্ট্রপতি। সম্মান গ্রহণ করে শ্রীমতী মুর্মু রাষ্ট্রপতি সান্তোকি এবং সুরিনাম সরকারকে তাঁকে এই সম্মান দেওয়ার জন্য অভিনন্দন জানান। তিনি বলেন এটা কেবলমাত্র তাঁর জন্যই নয়, ভারতের ১৪০ কোটি মানুষের স্বীকৃতি এবং অবদানকে সম্মান জানানো। তিনি তাঁর এই সম্মান সুরিনাম-এর ভারতীয় সম্প্রদায়ের উদ্দেশে উৎসর্গ করেন।
তাঁর সম্মানে সুরিনাম-এর রাষ্ট্রপতির দেওয়া মধ্যাহ্নভোজে বক্তব্য রাখতে গিয়ে শ্রীমতী মুর্মু সমস্ত দেশ ও এলাকার মানুষের স্বার্থরক্ষার জন্য অন্তর্ভুক্তিমূলক বিশ্ব শৃঙ্খলে ভারতের দৃষ্টিভঙ্গির কথা ব্যক্ত করেন। এই দৃষ্টিভঙ্গির প্রেক্ষিতেই কোভিড অতিমারীর সময় ১০০টিরও বেশি দেশকে ভারত সাহায্যের হাত বাড়িয়েছিল বলে তিনি জানান।
রাষ্ট্রপতি জানান, ভারতের সভাপতিত্বে জি-২০ শিখর সম্মেলন উন্নয়নশীল এবং উন্নত অর্থনীতির মধ্যে ঘনিষ্ঠ সেতুবন্ধ গড়ে তুলবে। উন্নয়নশীল দেশ এবং গ্লোবাল সাউথ-এর স্বার্থরক্ষার তাগিদে ভারত জানুয়ারি মাসে ‘ভয়েজ অফ সাউথ’ শিখর সম্মেলনের আয়োজন করে যাতে গ্লোবাল সাউথ থেকে ১২৫টি দেশ অংশ নেয়। এই উদ্যোগে সামিল হওয়ায় সুরিনামকেও সাধুবাদ জানান তিনি।
CG/AB/DM
(Visitor Counter : 89